Քևին Քիգան

Ջոզեֆ Քևին Քիգան (, փետրվարի 14, 1951, Դոնկաստեր, Անգլիա, Մեծ Բրիտանիա), անգլիացի ֆուտբոլիստ և մարզիչ, Անգլիայի պատմության մեծագույն ֆուտբոլիստներից մեկը։

Քևին Քիգանը եղել է միակ անգլիացի ֆուտբոլիստը, ով երկու անգամ արժանացել է Եվրոպայի լավագույն ֆուտբոլիստի կոչմանը (1978, 1979)։ Եղել է Անգլիայի ֆուտբոլի ազգային հավաքականի լավագույն ֆուտբոլիստ և մարզիչ։

Ֆուտբոլային կարիերա 
Քևինը ծնվել է 1951 թվականի փետրվարի 14-ին Մեծ Բրիտանիայի Դոնկաստեր քաղաքում։ 1968 թվականին նա սկսել է իր ֆուտբոլային կարիերան անգլիական չորրորդ դիվիզիոնի Սկանտորպ Յունայթեդ ֆուտբոլային ակումբում։ 1971 թվականին տեղափոխվել է Լիվերպուլ՝ 39 հազար ֆունտ ստերլինգի դիմաց։ Սկզբում Լիվերպուլի «կարմիր մարզիչը»՝ Բիլլ Շենկլին նշանակել է նրան որպես կիսապաշտպան, սակայն շուտով տեղափոխել է որպես հարձակվող։ Լիվերպուլում իր դեբյուտը Քևինը նշել է 1971 թվականի օգոստոսի 14-ին «Նոթինգհեմ Ֆորեստ» ֆուտբոլային ակումբի դեմ խաղում։ Խաղի 12-րդ րոպեին ֆուտբոլիստը ստացել է զգուշացում։

Լիվերպուլի կազմում ունեցած բոլոր տարիների ընթացքում Քևին Քիգանը հեղինակել է 100 գոլ՝ հաղթելով բազմաթիվ հանդիպումներում և վաստակելով բազմաթիվ կոչումներ և գավաթներ (ՈւԵՖԱ-ի, Անգլիայի գավաթ և Չեմպիանների Լիգայի գավաթ)։ Լիվերպուլի կազմում Քևինի վերջին հանդիպումը եղել է Բորուսիա Դորտմունդի դեմ հանդիպումը, որը ավարտվել է անգլիացիների պարտությամբ՝ 3-1: 1977 թվականին գերմանական «Համբուրգ» ֆուտբոլային ակումբը գնել է ֆուտբոլիստին 500 հազար ֆունտ ստերլինգով։ Ի տարբերություն Անգլիայի, Բունդեսլիգայում Քիգանը խաղացել է ավելի դինամիկ, արագ և կոշտ ֆուտբոլ։ Քևինը դժվար է հարմարվել նոր միջավայրին, սակայն որոշ հակամարտություններից հետո դարձավ թիմի ավագը և 1978-1979 թվականների մրցաշրջանում 17 գոլով դարձավ «Ոսկե գնդակ»-ի դափնեկիր։

1980 թվականին Քիգանը վերադարձավ Անգլիա, սակայն այս անգամ առավել համեստ «Սաութհեմփթոն» ֆուտբոլային ակում։ Այս ակումբի կազմում 1982 թվականին Քևինը երկրորդ անգամ ճանաչվում է Անգլիայի լավագույն ֆուտբոլիստ։

1982—1984 հանդես է գալիս անգլիական Նյուքասլ Յունայթեդում, իսկ 1985 թվականին տեղափոխվում է Ավստրալիա։ Հենց ավստրալիական Բլեքթաուն Սիթի ֆուտբոլային ակումբի կազմում էլ ավարտում է իր ակումբային կարիերան։ Վերջին ակումբի կազմում հեղինակում է ընդամենը 1 գնդակ։

Ծանոթագրություններ 

Անգլիացի ֆուտբոլիստներ
Անգլիայի հավաքականի ֆուտբոլիստներ
Ֆուտբոլային մարզիչներ այբբենական կարգով
Անգլիական ֆուտբոլի լիգայի խաղացողներ
ՖԻՖԱ 100
Բունդեսլիգայի ֆուտբոլիստներ
Ֆուտբոլի հարձակվողներ
Պրեմիեր Լիգայի մարզիչներ